《怀赵蕲州文鼎》
宋代·赵蕃

吾州忆当南渡初，居有曾吕守则徐。
本门林下亦此渠，往往诗流非酒徒。
迩来流风颇寂寞，南池二公了不恶。
李今作舟大如斗，公更蕲春方待守。
几宵春雨落连明，南池水满春草生。
不知春兴凡几首，寄我因之报安否。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。